Нели Закс
Народи на Земята…

Превод от немски: Венцеслав Константинов, —

chitanka.info

Народи на Земята,

вие, които се обгръщате със силата на непознати

светила като кълбо с конци,

съшивате и пак раздирате съшитото,

изкачвате се сред смешението на езиците

като в пчелни кошери,

та в сладостта да жилите

и да бъдете ужилвани —

Народи на Земята,

не разрушавайте Вселената на думите,

не сечете с ножа на омразата

звука, роден ведно с дъха.

Народи на Земята,

О, нека никой да не мисли „Смърт“, изричайки „Живот“ —

и никой да не вижда „Кръв“, когато казва „Люлка“ —

Народи на Земята,

оставете думите при извора им,

защото те са силата, която може

да тласне хоризонтите към истинско небе

и те със своята отвърната страна,

подобно маска, зад която се таи нощта,

помагат на звездите да родят —

1949

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.